Foto: RIA AQSh Davlat departamenti rasmiy vakili Jon Kirbi AQSh davlat kotibi Jon Kerri Rossiya Suriyada "harbiy jinoyatlar sodir etayotgani" haqida rasman gapirmaganini aytdi, deb xabar bermoqda RIA “Novosti” axborot agentligi. "Kerri bu xalqaro qonunchilik qoidabuzarliklari tegishli ravishda tergov qilinishi kerakligi, chunki ular harbiy jinoyatlar sifatida talqin qilinishi mumkinligi haqida o‘zining samimiy fikrini bildirgan", deb aytdi Kirbi va bunday tergov "BMT va xalqaro hamjamiyat doirasida" o‘tkazilishi kerakligini qo‘shimcha qildi. Avvalroq Kerri Rossiya va Suriyaning harakatlariga nisbatan ularning suriyalik tinch aholiga hujumlari sababli harbiy jinoyatlar doirasida tergov boshlash zarurligini aytgan. Keyinroq Rossiya tashqi ishlar vazirligi rasmiy vakili Mariya Zaxarova Kerrining bunday bayonotlarining huquqiy oqibatlaridan ogohlantirgan.